Skæbnen kan formes af et møde mellem to mennesker.
Hvis deres veje aldrig krydsedes, hvor anderledes ville historien så være?
Men bragt sammen af skæbnerne
og drevet af vild ambition, beslutsomhed og kærlighed,
kan imperier bygges...
...eller rystes i deres grundvold.
Jeg fik dig.
Du snyder.
- Hvordan snød jeg? - Du snød.
Sammen vil Marcus Antonius og Kleopatra gøre begge dele...
...og føre deres egen uforglemmelige vej gennem historien.
Hvad?
Jeg er gravid.
DRONNING KLEOPATRA
Efter Kleopatra underholder Marcus Antonius i Tarsus,
inviterer hun ham tilbage til Alexandria.
Forholdet mellem Kleopatra og Marcus Antonius
begynder helt klart som et pragmatisk politisk arrangement.
Men det udvikler sig hurtigt til noget mere,
hvor der virkelig er kærlighed mellem dem.
Mens Marcus Antonius er i Alexandria, så har han det rigtig godt.
Men han vil også være urolig, for i Rom
er der nu en aftale om, at magten bliver delt.
Octavian har i det store og hele Vesten.
Marcus Antonius, Østen.
De har begge ambitioner om
at få den anden ud af billedet.
Hvor er du henne?
Jeg er her.
Der er intet galt.
Lad være med det.
- Med hvad? - At lyve for mig.
Det gør jeg ikke.
Du kan ikke ligge i min seng og lyve for mig.
Det er Octavian.
Der går rygter om, at han truer med at bryde alliancerne
og lave sine egne træk.
Hvilke træk?
Det ved vi ikke endnu.
Hvorfor venter du så?
Marcus, du burde være i Rom og selv finde ud af det.
Den tilfredsstillelse får han ikke.
Hvor vover han at ødelægge en alliance, du har muliggjort?
Nej, Marcus, du må tage tilbage til Rom
og sætte den lille fugl tilbage i buret, før han får vinger
og prøver at ødelægge alt, du har kæmpet for.
Marcus Antonius bliver væk for længe.
Han tager sig ikke af romerske affærer.
Det efterlader Octavian i Rom, hvor han har magten tæt på senatet.
Det eneste, de hører i Rom, er om de ekstravagante banketter.
Tag afsted, min elskede.
Vi venter på dig her...
...når du kommer tilbage.
Octavian begynder at underminere
Marcus Antonius' ry i Rom
og antyder, at det samme, der skete for Julius Cæsar og Kleopatra,
nu sker for ham.
Kleopatra overtaler ham.
"Tag tilbage til Rom.
Sørg for, at Octavian er under din kontrol i stedet for omvendt."
ROM 40 F.KR.
Da Marcus Antonius forlader Egypten for at tage tilbage til Rom
og reparere sit forhold til Octavian,
er Kleopatra gravid.
Marcus Antonius var måske betaget af Kleopatra,
men når det gælder ægteskab,
vælger han, hvad han synes,
er den mest politisk passende person.
Når du er Gaius, er jeg Gaia.
Marcus Antonius gifter sig med Octavians søster, Octavia.
En, der er direkte relateret til Octavian.
Det er en, der sikrer, eller det tror han, at Octavian er på hans side.
I det gamle Ægypten, da hun fødte et barn,
var det en farlig tid for en kvinde.
Ikke alene risikerer hun at miste barnet og sit liv,
men landet selv risikerer at miste sin hersker.
Kleopatra føder tvillinger.
Det blev set som noget guddommeligt. Det blev set som en gave fra guderne.
Og det cementerede Kleopatras image som Isis.
Kleopatra kender romernes tradition for politiske ægteskaber.
Hun forstår, hvorfor Marcus Antonius er nødt til at gøre det.
Marcus Antonius gifter sig med Octavia af politiske grunde
for at formilde hendes bror, Octavian.
Det er igen et strategisk træk.
I Kleopatras øjne er det fint.
Værsgo, tag en romersk kone. Fint.
Men han bliver væk i tre år.
Hvad er det? Ja.
Cæsar havde en romersk kone.
Han skrev stadig til hende og viste interesse for deres barn.
Marcus Antonius, ikke et ord.
Ikke et ord. Selv efter Kleopatra har født tvillinger.
Ikke et ord.
Han ghoster hende faktisk. Han er væk.
Men i løbet af den tid
vender Kleopatra Egyptens held.
Hun har øget skatterne lidt.
Men hun har også øget eksporten. Hun har øget beskæftigelsen.
Og pludselig ser Egyptens situation meget gunstig ud.
Kilderne i Rom har ingen detaljer om...
...hvad Kleopatra gjorde i de tre år.
Men ifølge arabiske kilder blomstrede Egypten.
Økonomien boomede.
Folket elskede Kleopatra.
Hun blev set som en effektiv leder.
I løbet af de tre år,
hvor Marcus Antonius holder sig væk fra Kleopatra,
har han travlt med at opbygge et imperium i øst og føre krig mod Partherriget.
En stor magtfaktor i det, der i dag er Iran.
ROMERRIGET PARTHERRIGET
Marcus Antonius vil have kontrol over partherne,
fordi det vil højne hans anseelse i Romerriget
og etablere ham som en vigtig magtfaktor
i forbindelse med Octavian.
Romerne har forsøgt at erobre partherne i et stykke tid
uden held,
så det ville være en vigtig sejr for ham.
Han troede, han ville blive støttet af Octavian,
men Octavian hjælper ham ikke, som Antonius forventede.
Han har brug for militær støtte. Han har brug for penge.
Marcus Antonius forventer,
at ved at gifte sig med Octavia, Octavians søster,
kan han få det, han behøver fra Octavian
til felttoget i Partherriget.
Men Octavian giver ham kun to legioner,
så han behøver stadig flere styrker,
hvis hans invasion af Østen skal lykkes.
Mens konflikten tager til,
ved Marcus Antonius, at nu må han finde alliancer,
og Kleopatra må stå øverst på listen.
Marcus Antonius tilkalder Kleopatra.
Han kan ikke regne med Octavian,
og han indser, at han har brug for Kleopatra.
Efter Marcus Antonius tilkalder Kleopatra, rejser hun til Antioch i Syrien.
På dette tidspunkt
har Kleopatra overtaget,
og hun kan stille krav.
Hun vil have gamle ptolemæiske territorier,
og hun vil sikre sig,
at territorierne kan vende tilbage til hendes kongerige.
Disse territorier er især Cypern og Kreta.
SYRIEN
Forlad lokalet, tak.
- Kleopatra... - Nej.
Du får ikke lov til at forklare dig.
Du havde tre år.
Ikke et ord.
Ikke til mig eller børnene.
Tog du børnene med?
Tog jeg dem med?
Til dig?
Jeg ved, hvorfor du tilkaldte mig.
Jeg kender til...
...din ynkelige lille dans med Octavian.
Jeg har mine egne spioner.
Jeg ved, du har brug for min hjælp.
Hvorfor skulle jeg give den til dig?
Du har ret.
Du har helt ret.
Vi ser to magtspillere, der mødes
for at finde ud af, hvordan de bedst fremmer hinandens interesser.
Så Marcus Antonius har brug for Kleopatra
til hans fortsatte strukturering af det østromerske rige.
Han har ikke nok mænd. Han har ikke nok forsyninger.
Hun har brug for ham til sine forbindelser til Rom.
Hun giver ham en liste med krav.
Der står mere eller mindre:
"Jeg vil have alt det tilbage, som Julius Cæsar tog fra mig."
Hun vil have, at Marcus Antonius accepterer tvillingerne som sine egne,
og at de også får territorier, de bestemmer over.
Og Cæsarion skal anerkendes som Julius Cæsars søn.
Det er stadig vigtigt.
Jeg vil have det.
Jeg vil have det hele.
Kleopatra og Marcus Antonius tilbringer en hel vinter
i Antioch, Syrien, med at forhandle.
Det, Kleopatra ønsker,
er at genskabe det ptolemæiske kongeriges storhed.
Jeg har tænkt over dine krav.
Alt, hvad du ønsker.
Alt, jeg fortjener.
Alt, Egypten fortjener.
Det er stadig en enorm pris.
For en enorm tjeneste, som kun Egypten kan give.
Jeg er her ikke for at skændes, Farao.
Hvorfor er du her så?
Hvorfor er jeg her?
Jeg er her, fordi du vinder.
Vinder hvad?
Alt.
Hvorfor?
På grund af os.
Kan jeg virkelig stole på dig?
Jeg kan ikke ligge i din seng og lyve for dig, vel?
Dine regler.
Dette betyder, Kleopatra er mægtigere end nogensinde før.
Hun har genskabt det ptolemæiske kongerige til sin fordums pragt.
Til gengæld får Marcus Antonius militært mandskab nok
til sit felttog i Partherriget.
At Egypten igen fik kontrol over disse territorier,
gav Egypten fremgang på bemærkelsesværdige måder.
Jo mere jord en nation ejer,
jo rigere bliver kernen af imperiet.
Så jorden ville have tilføjet betydelig magt, rigdom
og sikkerhed til Kleopatra,
som er nøgleelementer, hun altid har ønsket sig,
som enhver ptolemæisk konge ønsker.
Og det er her,
Marcus Antonius for første gang møder
sine børn, der er født af Kleopatra.
Min lille gud. Hej.
Hej med dig.
- Kommer du også her? - Ja. Sådan.
Mine perfekte, små guder. Se jer lige.
Se jer lige.
Alle beretninger fortæller, at han er helt betaget af dem.
Han kalder sine tvillinger Solen og Månen.
Alexander Helios og Cleopatra Selene.
Marcus Antonius og Kleopatra ophøjer deres børn
til at være solen og månen på himlen.
De forbereder at gøre dem til arvinger
til et enormt imperium i øst,
som Marcus Antonius og Kleopatra skaber sammen.
Vi bukker også. Ja.
Min herre.
Selvom Marcus Antonius forbereder en invasion af Partherriget,
er det her måneder, hvor Marcus Antonius og Kleopatra
får chancen for at genoplive deres romance og tid sammen som familie.
Og hun bliver gravid med deres tredje barn.
Så kom livet i vejen.
Og livet er meget alvorligt for dem.
Politik, strategi, krige,
forhindre partherne i at invadere hans territorium.
Trods Kleopatras økonomiske støtte slår Marcus Antonius' invasion fejl.
Det skyldes, at hans tidligere allierede, kongen af Armenien, forråder ham.
Partherne besejrer Marcus Antonius.
Det er et katastrofal felttog for Marcus Antonius.
Han mister tusinder af mænd. Store skader på hans forsyninger.
Det er en perfekt mulighed for Octavian at udnytte det.
Men nu har han konkrete beviser på,
at Marcus Antonius er en ineffektiv kommandør.
EGYPTEN 36 F.KR.
Da er Kleopatra tilbage i Egypten.
Hun kan ikke tage med Marcus Antonius i krig,
fordi hun føder deres tredje barn,
Ptolemæus.
Hvad?
Hans felttog går ikke helt efter planen.
Og Octavian bliver mere selvsikker for hvert af Antonius' nederlag.
Og i denne sidste kamp har Antonius...
Det irriterer mig, når du stopper sådan.
Farao, lige nu er det kun rygter.
Vi ved snart mere fra vores betroede, officielle kanaler.
Hvor snart?
Om et par uger eller...
Det er ikke godt nok.
Hvis vi hører de rygter,
hører Octavian dem også.
Jeg prøver at få et hurtigere svar.
Hvad skal vi ellers gøre i mellemtiden?
Find ud af, hvor Antonius er.
Kleopatra er bekymret over Marcus Antonius' tab,
så hun besøger ham i Antioch, Syrien,
hvor han har trukket sig tilbage med sine tropper.
SYRIEN
Jeg sagde, forstyr mig ikke!
Kleopatra.
Intet virker.
Den hårløse lille lort trumfer alt, hvad jeg gør.
Så gør noget nyt.
Det har jeg gjort. Et dusin gange.
Det er, som om han kan læse mine tanker.
Det er nok.
Uanset hvad jeg gør, er han der.
Hvordan kan han læse dine tanker?
Har du glemt, hvem du er?
Du er en bedre mand, end Octavian nogensinde bliver.
Du er stærkere. Du er en bedre soldat.
En bedre kæmper.
Og du kan gøre det.
Du har hele Egypten bag dig.
Du må gå derud
og lade, som om du ved, hvad du er.
Hvad er jeg, Kleopatra? Hvad er jeg?
Du er en kriger.
Du er min kriger.
- Husk det. - Ja.
- Okay? - Ja.
Okay.
Lad, som om du ved, du allerede har vundet.
Jeg har allerede vundet.
Jeg vandt.
Og jeg elsker dig.
Kleopatra er dybt involveret med Marcus Antonius nu.
Der er tre børn involveret.
Og Marcus Antonius har ikke kun lovet hende støtte,
han har også lovet at tage sig af hendes børn
ved at give dem forskellige territorier i regionen.
Marcus Antonius har brug for hendes økonomiske støtte.
Kleopatra bestemmer.
For at cementere deres forhold
og for at give det en guddommelig validitet
gifter Kleopatra sig med Marcus Antonius.
Marcus Antonius' ægteskab med Kleopatra er ildeset i Rom.
Han er allerede gift med Octavia, Octavians søster.
I Egypten er det anderledes.
Konger havde ofte flere koner,
og Kleopatra er kun gift med én på dette tidspunkt.
Marcus Antonius.
Der er en stor ceremoni efter brylluppet.
Donationerne i Alexandria.
Jeres Isis hilser på jer.
Jeg har ondt af Egyptens fjender.
Jeg har mere ondt af dem, når Egypten og Rom er forenet.
Disse slanger undervurderer vores guddommelige forening,
vores visdom,
vores rigdom,
vores antal,
vores guders gunst.
I dag står jeg her.
Vi står her foran jer
med vores guddommelige fremtid foran os.
Ceremonien var meget overdådig.
Børnene er klædt fint på. Kleopatra er klædt som Isis.
Og Marcus Antonius giver Roms territorier til familien.
Og jeg lover jer,
enhver, der vover at true vores guddommelige forening,
vil fortryde den dag, de blev født!
Ved donationen i Alexandria
rejser Marcus Antonius sig og erklærer, at Cæsarion er Julius Cæsars arving.
Marcus Antonius overdrager formelt
alle de territorier, Kleopatra ville have.
Donationerne i Alexandria
genskaber ikke kun det ptolemæiske imperium i sit største omfang,
men giver også Egypten
mere territorium, end det ptolemæiske imperium nogensinde har kontrolleret.
MIDDELHAVET EGYPTEN, SYRIEN, NABATEA, ARABIEN
Udover at give de romerske territorier væk,
bliver Marcus Antonius skilt fra Octavians søster.
For at føje spot til skade
virker det næsten til, at Marcus Antonius kapper forbindelsen til Rom.
Kender I den emoji, hvor hovedet eksploderer?
Det er Octavian, når han hører om donationerne i Alexandria.
"Hvad laver Marcus Antonius?
Han er blevet skør.
Han har ikke magten til at gøre det her."
Men samtidig giver det Octavian det perfekte stykke propaganda.
Se, hvordan Marcus Antonius opfører sig som en konge fra Østen.
Se, hvordan Marcus Antonius ikke opfører sig som en ægte romer.
Det er let for Octavian at vise donationerne i Alexandria
som et anti-romersk komplot.
Marcus Antonius giver Octavian en undskyldning for at gå i krig.
Men ikke mod Marcus Antonius,
fordi det romerske folk kan ikke udholde endnu en borgerkrig.
Hvem er så syndebukken?
Kleopatra.
"Det er den heks."
Og det er begyndelsen.
Det er begyndelsen på propagandaen
mod Kleopatra af Octavian.
Og det er begyndelsen på afviklingen
af Marcus Antonius' ry i Rom.
DET KONGELIGE PALADS ALEXANDRIA
Så...
...Octavian tror, du har forhekset mig...
...og bragt hele Rom i fare.
Godt.
Octavian er meget vred og fornærmet.
Han har udgivet ondsindet propaganda mod Kleopatra.
Så selvom det var Marcus Antonius, der var hans søster utro,
bliver Kleopatra fremstillet som en forførerske,
og hun har gjort disse ting for at fange ham.
Små, vrede mænd begår ofte store fejl.
Octavians fejl er, hvor meget han undervurderer os.
Jeg synes, vi skal udslette ham.
På dette tidspunkt...
...har Octavian erklæret krig mod Kleopatra.
GRÆKENLAND 31 F.KR.
- I 31 f. - Kr.
kæmper Kleopatra og Marcus Antonius i en flådekrig mod Octavian
i det, der kaldes Søslaget ved Actium.
ROM, ACTIUM, ALEXANDRIA OCTAVIAN, MARCUS ANTONIUS, KLEOPATRA
Dette er klimakset på et årtis rivalisering.
Hun rejser med mange skibe, tusindvis af soldater,
og de drager mod Grækenland.
Kleopatra er meget involveret i militæret.
Hun vil kende detaljerne,
hun vil kende taktikkerne og tage del i dem.
Og hun er ikke en leder, der er i paladset.
Hun er i høj grad i frontlinjen.
Det her bliver en styrkeprøve, der vil ændre Roms historie
og Egyptens historie.
Kleopatra og Marcus Antonius planlægger deres flådestrategi sammen.
Hun står for 200 af deres 800 skibe og næsten al finansieringen.
Men det behager ikke alle Antonius' generaler,
hvoraf nogle ikke vil tage imod ordrer fra en kvinde.
Med al respekt,
vores troskab er til generalen, ikke en...
Du gør klogt i at huske, hvad jeg bidrager med.
- Vover du at tale sådan til mig... - Det er nok!
- Det, hun foreslår, går imod... - Hun?
Jeg tror, du ville sige:
"Tak, Isis,
for at give os verdens mest uovervindelige flåde,
som vi vil sætte ind øjeblikkeligt
med en kraft så stor, at Octavian ikke ved, hvad der rammer ham."
- Ikke sandt? - Jo, general.
Tak.
Men jeg havde styr på det.
Marcus Antonius' romerske allierede bliver mere mistænksomme over for Kleopatra.
Hun repræsenterer enevælde.
Hun repræsenterer et østligt imperium.
Og hun er en kvinde.
Marcus Antonius skal være en stærk romersk general,
og hans alliance med Kleopatra truer den identitet
i hans romerske allieredes øjne.
De er bekymrede for, at han opfører sig mindre som en romersk general
og mere som en østlig konge.
Og derfor
afhopper mange af Marcus Antonius' kommandører og slutter sig til Octavian.
Da slaget begynder, er Marcus Antonius og Kleopatra på hver sit skib.
Marcus Antonius leder flåden foran med Kleopatra bagved.
OCTAVIAN, MARCUS ANTONIUS, KLEOPATRA
Om morgenen den 2. september
forsøger Marcus Antonius og Kleopatra at bryde igennem blokaden,
som Octavian har ved Actiumbugten.
Marcus Antonius og Kleopatra har sammenlagt færre skibe end Octavian.
Den anden store forskel på de to flåder
er, at Marcus Antonius' skibe er meget større.
De har mere ildkraft,
men de er også meget mindre adrætte end Octavians lettere skibe.
Kleopatra og Marcus Antonius traf begge problematiske kampbeslutninger,
hvilket er overraskende,
da de begge er ret skarpe.
Men de spredte deres flåde ud og tillod sig selv at blive fanget.
Octavians lettere og mere manøvredygtige skibe
formåede næsten at omringe Marcus Antonius' og Kleopatras styrker.
Romerske kilder fortæller, at Kleopatra,
da hun indså, Marcus Antonius blev besejret,
vendte sine skibe om og sejlede tilbage til Alexandria.
Ro!
Ro! Hurtigere! Hårdere!
Ro!
Hun vil ikke fanges.
Der havde ikke været nogen grund til,
at hun blev i en kamp, som de var ved at tabe.
Hendes primære mål er stadig at beskytte sit eget kongerige.
Egyptens sikkerhed.
Hun er nødt til at prøve at komme tilbage til Egypten
med så mange af sine skibe som muligt.
Mister hun hele sin flåde i Søslaget ved Actium,
vil Egypten være forsvarsløs.
Hendes skib er væk.
General, dem alle.
Hvad gjorde hun?
Det er nemt at se, at fra romernes perspektiv
var det, at Kleopatra tog sin flåde og forlod Actium, et forræderi.
Hvad gjorde du? Prøvede du at stoppe hende?
- Nej. - Prøvede du at stoppe hende?
Det var måske den bedste beslutning, selv for Marcus Antonius,
i det mindste at bevare en del af flåden intakt
for at kunne kæmpe mod Octavian en anden gang.
Marcus Antonius, der ved, at slaget er tabt,
flygter og indhenter Kleopatras flåde.
Hvad har du gjort?
- Jeg kunne ikke risikere mine flåder. - Vores!
Du skulle have spurgt mig først. Jeg er generalen, ikke dig.
Ubrugelig uden min hær.
Hvor vover du!
Marcus Antonius er hærens kommandør,
så det er ham, der træffer den endelige beslutning.
Men det er interessant, at når tingene går galt,
så er det Kleopatra, der får skylden.
Hvis du giver mig en hær, så lad mig lede den.
Det var den rigtige beslutning.
Men du udelod mig.
Jeg gjorde det nødvendige.
Men du gjorde det uden at spørge mig.
Jeg gjorde det nødvendige for at beskytte det, der er mit.
Vores, Kleopatra! Ikke dit! Vores!
Det er ikke noget, en almindelig romer ville have gjort under et slag.
Men Kleopatra tænker faktisk på sig selv og sin egen magt.
Hun sætter sig selv og sin familie først.
Hvem tror du, du er, Kleopatra?
Faraoen! Det er den!
Pas på, hvem du taler til.
De kan høre det hele deroppe.
Mine loyale mænd griner ad mig.
Jeg er ikke ansvarlig for dig, og hvad du føler.
Jeg har taget en beslutning, og jeg står ved den.
Det eneste, jeg ønsker...
...er din tillid.
Søslaget ved Actium er en katastrofe for Marcus Antonius og Kleopatra.
De har mistet deres eneste chance for at møde og slå Octavian
udenfor Egyptens grænser.
Nu har de intet andet valg end at falde tilbage til Egypten
og bare forsvare deres territorium.
Octavian har med denne sejr
bevist sin overlegenhed over Marcus Antonius,
over ptolemæerne.
Det sætter ham i en god position,
og han havde allerede en god position, fordi han var i Cæsars testamente.
Men nu har han bevist det.
Det er håndgribeligt. Det er ubestrideligt.
Efter Søslaget ved Actium tager Kleopatra kontrollen.
Hun skriver til Octavian.
"Hvis du lader mig og Marcus Antonius leve,
tager vi hvor som helst hen.
Og du kan få Egypten."
Marcus eller andre må aldrig få det at vide. Jeg beder dig.
Hun prøver ikke at appellere til ham, som hun gjorde til Cæsar
og til Antonius før i tiden,
men hun er pragmatisk.
På dette tidspunkt ved hun nok, at hun vil blive forvist,
men hun ønsker stadig, at hendes børn skal regere over Egypten.
Hun beder også Octavian om, at Antonius skal leve.
Kleopatra skal indgå en aftale med Octavian for at overleve.
Hendes skæbne, hendes families og kongerigets,
er helt op til Octavian.
Min herre, Octavian, takker Farao for din besked
og beder mig, som hans ambassadør, om at informere dig om,
at han er villig til at opfylde dit ønske.
På én betingelse.
En simpel anmodning.
Dræb Antonius.
Hans liv for dit.
Og dine børns, selvfølgelig.
Tekster af: Peter W. Pedersen